Syvendedags Adventistkirken

Syvendedags Adventistkirken (Frem til 2015 kjent under navnet Syvendedags Adventistsamfunnet) er et kristent, protestantisk kirkesamfunn som kjennetegnes ved helligholdelsen av sabbaten på lørdag, ukens sjuende dag, og troen på at Jesus Kristus snart kommer igjen.Helje Kringlebotn Sødal (red.): Det kristne Norge. Innføring i konfesjonskunnskap, s. 211.  Per 2023 hadde Adventistkirken 4782 tilskuddstellende medlemmer i Norge og 21,9Medlemstall pr 31. desember 2019. 2020 Annual Statistical Report of the General Conference of Seventh-day Adventists, s. 20.  millioner medlemmer på verdensbasis. 

Læren til Syvendedags Adventistkirken er på de mest grunnleggende områdene, lik tradisjonell protestantisk lære. Dette gjelder for eksempel synet på treenigheten og rettferdiggjørelse ved tro. Blant kirkesamfunnets mer særegne læresetninger finner man læren om de dødes ubevisste tilstand, overholdelse av sabbaten, synet på gammeltestamentlige matforskrifter og tolkningen av bestemte skriftsteder i Daniels bok og Johannes' åpenbaring i Bibelen.

 Historie 
Syvendedags Adventistkirken ble stiftet i 1863 i Battle Creek i Michigan i USA.Helje Kringlebotn Sødal (red.): Det kristne Norge. Innføring i konfesjonskunnskap, s. 212. Grunnleggerne av menigheten hadde vært med i den store adventvekkelsen i USA i første halvdel av 1800-tallet. Baptistpredikanten William Miller mente at Jesu gjenkomst kunne fastsettes til 22. oktober 1844 ut fra «profetier» i Daniels bok. Millers tilhengere ble kalt både adventister og milleritter. Da Jesus ikke kom igjen til forventet tid, ble Millers tilhengere skuffet. Millerbevegelsen ble splittet i forskjellige grupperinger. Den gruppen som senere stiftet Adventistkirken, mente fremdeles at Jesu gjenkomst var nær, men ville ikke sette noen tid for dette. Lokale adventistmenigheter ble etablert i perioden mellom 1844 og 1863. I 1863 ble det stiftet en organisasjon for å styrke og samordne arbeidet til de 3.500 medlemmene i 125 lokale menigheter.Seventh-day Adventist Yearbook 2002, s. 4. Organisasjonens navn ble The General Conference of Seventh-day Adventists.“General Conference” i Seventh-day Adventist Encyclopedia.

Joseph Bates, som hadde utgitt en pamflett i 1846 som talte for helligholdelsen av sabbaten, var blant dem som spilte en viktig rolle i dannelsen av kirkesamfunnet. Ekteparet James og Ellen White spilte også en sentral rolle. Ellen White hadde gjennom hele sitt voksne liv meget stor betydning for utviklingen av Adventistkirken. Adventister mener Ellen White hadde profetisk gave og ser på hennes bøker som “en varig og autoritativ kilde med sannhet”.Syvendedags Adventistenes Menighetshåndbok, utgave 16, 2000, s. 14,15.

 Organisasjon 
Syvendedags Adventistkirken er organisert etter prinsippene for representativt demokrati.Syvendedags Adventistenes Menighetshåndbok, utgave 16, 2000, s. 148. Det er fire nivåer i Adventistkirkens organisasjonSyvendedags Adventistenes Menighetshåndbok, utgave 16, 2000, s. 26.:
Lokal menighet – et fellesskap av lokale adventister
Distrikt – et regionalt fellesskap av menigheter
Union – et regionalt eller nasjonalt fellesskap av distrikter
Generalkonferansen – verdensforbundet (Generalkonferensen har 13 divisjonskontorer rundt om i verden.)

Lokale menigheter velger selv sin ledelse etter innstilling fra en valgnemnd og sender delegater til generalforsamlingen for deres distrikt. Distriktenes styrer utpeker delegater til unionenes generalforsamlinger, mens unionsstyrene utpeker delegater til Generalkonferensen. Ved generalforsamlingene for det aktuelle organisasjonsleddet velges leder og andre embetspersoner.

 Lære 

Syvendedags-adventistene har Bibelen som sin eneste trosbekjennelse.Syvendedags Adventistenes Menighetshåndbok, utgave 16, 2000, s. 9. Adventistene mener at Bibelen er inspirert ved at Bibelens forfattere ble inspirert av Den hellige ånd med hensyn til hvilket budskap som skulle formidles. Menigheten tror ikke bibelforfatternes valg av de enkelte ord ble styrt av såkalt verbalinspirasjon.Helje Kringlebotn Sødal (red.): Det kristne Norge. Innføring i konfesjonskunnskap, s. 214. Fra menighetens tidlige historie har det vært et ønske om å være åpen for ny innsikt i forståelse av Bibelen. Det er årsaken til at man fremholder Bibelen som den eneste trosbekjennelsen. Syvendedags adventistene har uttrykt det de oppfatter som fundamentale læresetninger i en liste med 28 punkter.. Se også Seventh-day Adventists Believe. General Conference of Seventh-day Adventists, 2005.

Syvendedags adventistene står på reformasjonens prinsipper slik disse er uttrykt i begrepene Skriften alene, Kristus alene, troen alene og nåden alene, og ser på seg selv som arvinger av reformasjonen.Lutherans & Adventists in Conversation. Report and Papers presented 1994-1998. General Conference of Seventh-day Adventists and The Lutheran World Foundation, 2000, s. 8. Frelsen i Jesus Kristus og rettferdiggjørelse ved tro er grunnleggende for Adventistkirkens lære. Adventister lærer at lydighet mot Guds lov ikke kan bidra til menneskets frelse, men er et resultat av og en respons til frelsens gave.Lutherans & Adventists in Conversation. s. 10.

Helligholdelsen av sabbaten er et karakteristisk trekk ved Adventistkirken. Adventistene lærer at sabbaten (2 Mos 20,8-10) er en gave til alle mennesker og at ukens sjuende dag, lørdag, skal helligholdes som en dag til “hvile, tilbedelse og tjeneste”.Syvendedags Adventistenes Menighetshåndbok, utgave 16, 2000, s. 15. Sabbaten ses på både som et symbol på frelsen i Kristus og et tegn på den troendes helliggjørelse.

Adventister er opptatt av å forstå profetiene i Bibelen, særlig profetiene i Daniels bok og Johannes’ Åpenbaring. Disse anses som vesentlige kilder til å forstå hva som vil skje i tiden før Jesus kommer igjen.

Syvendedags Adventistkirken ser ikke på nattverd og dåp som sakramenter. For adventister er både nattverd og dåp viktige symbolske handlinger som styrker og bekrefter troen. Adventistene praktiserer troendes dåp ved full neddykking. Nattverden er åpen for alle troende kristne.Syvendedags Adventistenes Menighetshåndbok, utgave 16, 2000, s. 13.14. Fotvasking praktiseres som forberedelse til nattverdsmåltidet.Syvendedags Adventistenes Menighetshåndbok, utgave 16, 2000, s. 14.

Tanken om den store konflikten mellom Kristus og Satan er en viktig nøkkel til syvendedags adventisters selvforståelse. Adventister ser seg selv som et av de midler Kristus bruker i kampen mot det onde.Lutherans & Adventists in Conversation. s. 17. I visjonen av de tre englene i Åpenbaringen 14 finner adventistene en sterk motivasjon til misjon og evangelisering.

 Mellomkirkelige forhold 
Adventistkirken har vært kritisk til deler av den økumeniske bevegelse og er ikke medlem av Kirkenes Verdensråd, men sender fra tid til annen observatører til Kirkenes Verdensråds møter.“Seventh-day Adventists and the Ecumenical Movement” i Statements, Guidelines & other Documents, Communication Department of the General Conference, 2010, s. 218-228. Gjennom Generalkonferansens avdeling for Samfunnskontakt og Religionsfrihet (Public Affairs and Religious Liberty, PARL) driver kirkesamfunnet et utstrakt arbeid for å pleie gode relasjoner til andre trossamfunn. Representanter for Adventistkirken deltar aktivt i følgende mellomkirkelige organer internasjonalt: Conference of Secretaries of the Christian World Communions (CS/CWC), Global Christian Forum og International Religious Liberty Association, IRLA.

I Norge er Adventistkirken observatør i Norges Kristne Råd og deltar aktivt i Bibelselskapets arbeid.

Syvendedagsadventistene har som et sentralt prinsipp at de ønsker å fremme religionsfrihet og forståelse mellom folk med ulik overbevisning.

 Utbredelse 

 Internasjonalt 
Adventistkirken driver arbeid i 212 av verdens 230 nasjoner.Seventh-day Adventist Yearbook 2011, s. 4. Det gjør Adventistkirken til det protestantiske trossamfunnet med størst geografisk utbredelse. Medlemstallet globalt er (per 2021) på 21,9 millioner døpte medlemmer. Med udøpte barn og andre med tilknytning til adventistforsamlinger anslås antallet personer som tilhører fellesskapet å være mellom 25 og 30 millioner. I USA er Adventistkirken et av de trossamfunnene som vokser hurtigst.

 Norge 

I Norge ble Syvendedags Adventistkirken stiftet i Christiania (Oslo) i 1879 som et resultat av arbeidet til den dansk-amerikanske forkynneren John Gottlieb Matteson (1835–1896). Per 2023 er Adventistkirken i Norge organisert i tre distrikter: Østnorsk distrikt, Vestnorsk distrikt og Nordnorsk distrikt.

 Menigheter og kirker (utvalg) 
 Adventistkirken i Moss ble grunnlagt i 2004 med noen få medlemmer. Kirkebygningen er et eksempel på moderne arkitektur. Den arkitektoniske stilen skiller seg ut fra andre kirker. Det er glassmalerier på hovedfasaden.
 Adventkirken i Tromsø

 Institusjoner 
Adventistkirken i Norge eier og driver følgende institusjoner:

 Skogli Helse- og Rehabiliteringssenter, Lillehammer.
 Tyrifjord videregående skole, Røyse
 Foreningen Norsk Bokforlag, Røyse
 Norsk Bibelinstitutt, Røyse
 Mosserødhjemmet, Sandefjord
 Adventkirkens Eldresenter, Bergen
 Lokale adventistmenigheter eier (per 2023) 11 grunnskoler i Norge.
 ADRA Norge (Adventist Development and Relief Agency) er en stiftelse opprettet av Adventistkirken. Stiftelsen driver humanitært arbeid og er en del av det internasjonale ADRA-nettverket, som har virksomhet i 130 land.

 Helsearbeid 
Mange medlemmer av Adventistkirken er utdannet helsepersonell, og kirkesamfunnet etablerte i 2016 Syvendedags Adventistenes helsearbeiderforening (SAHA) for «å samle fagfolk på tvers av yrkesgruppene innen helse og utnytte kompetansen, ressursene og entusiasmen slik at den kommer flest mulig til gode.». SAHA organiserer helsekongresser og tilbyr webinarer om ulike helserelaterte temaer.

 Mediakanaler 
Adventistkirkens TV-produksjon skjer under merkenavnet Hope Channel Norge. Adventistkirken driver også ulike lokalradiokanaler i Norge. 

 Tidsskrifter 
Adventistkirken utgir følgende tidsskrifter:
 Sunnhetsbladet – helsemagasin etablert i 1881
 Advent Nytt – nasjonalt medlemsblad
 Advent Ungdom – nasjonalt blad for ungdom

 Ledere 
Følgende personer har ledet Adventistsamfunnet i Norge i årenes løp:

 2010–2017: Reidar J. Kvinge
 2017–: Victor Marley

 Se også 

 Adventisme

 Referanser 

 Eksterne lenker 


  ADRA
  ADRA Norge

Kategori:Adventistene